A Bizottság 1214/91/EGK rendelete

(1991. május 7.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 315/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, vagy azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. május 7-én.

a Bizottság részéről

Christiane Scrivener

a Bizottság tagja

[1] HL L 37., 1991.2.9., 24. o.

[2] HL L 256., 1987.9.7., 1. o.

--------------------------------------------------

MELLÉKLET

ÁRUMEGNEVEZÉS | KN-KÓD szerinti besorolás | Indoklás |

(1) | (2) | (3) |

1.12 tekercs öntapadó hipoallergén szalagot tartalmazó doboz; a szalag mikroperforált és extrudált polietilén fóliából készül (mérete 9,14 m × 2,50 cm), a kiskereskedelmi forgalom számára kiszerelve, orvosi felhasználásra. | 30051000 | A besorolást a Kombinált Nómenklatúra 1. és 6. általános értelmezési szabályai, valamint a 3005 és a 30051000 KN-kód megfogalmazása határozzák meg (lásd még a Harmonizált Rendszerben a 30.05 vámtarifaszámhoz fűzött magyarázó megjegyzések harmadik bekezdését). |

2.Telített poliészter szemcsés formában vagy vizes diszperzióban a textiliparban írező szerként való felhasználásra. | 39079900 | A besorolást a Kombinált Nómenklatúra 1. és 6. általános értelmezési szabályai, a 39. áruosztályhoz fűzött 6. megjegyzés, valamint a 3907 és a 39079900 KN-kód megfogalmazása határozzák meg (lásd még a Harmonizált Rendszerben a 38.09 vámtarifaszámhoz fűzött magyarázó megjegyzéseket a g) pont kivételével). A termék felhasználása nem érinti annak besorolását. |

3.Agaróz | 39139090 | A besorolást a Kombinált Nómenklatúra 1. és 6. általános értelmezési szabályai, valamint a 3913, a 391390 és a 39139090 KN-kód megfogalmazása határozzák meg. |

--------------------------------------------------